recursal/SuperWikiNEXT-32B huggingface dataset:
**இரங்கச்சாரி மாதவன்** (*Rangachari Madhavan*) என்பவர் இந்திய நாட்டின் முன்னாள் முதல்தர துடுப்பாட்ட வீரராவார். இவர் 29 அக்டோபர் 1960 ஆம் ஆண்டு அக்டோபர் மாதம் 29 ஆம் தேதியன்று பிறந்தார். முதல்தரப் போட்டிகளில் இவர் தமிழ்நாட்டுக்காக விளையாடினார்.

வாழ்க்கை குறிப்பு
-----------------

சென்னையில் பிறந்து வளர்ந்த மாதவன் துடுப்பாட்டத்தில் மட்டையாளராகவும் பந்துவீச்சாளராகவும் விளையாடினார். இடது கை மட்டையாளராகவும் இடதுகை மெதுவாக இடது கை மரபுவழா பந்துவீச்சாளராகவும் பந்துகளை வீசும் திறன் பெற்றிருந்தார். அகவை 19 உட்பட்டோர் போட்டிகளில் தேர்வானதற்கு முன்னர் 39 முதல் தர ஆட்டங்களிலும் 5 பட்டியல் அ ஆட்டங்களிலும் பங்கேற்றுள்ளார். 1989/90 காலங்களில் இவர் தனது கடைசி முதல்தர மட்டைபந்து ஆட்டத்தை ஆடியுள்ளார். அப்போது அவரது அகவை 29.

மாதவன் தொழில் ரீதியாக பட்டயக் கணக்காளராக இருந்தார். பத்து வருடங்கள் மத்திய கிழக்கில் வாழ்ந்த இவர் 2000 ஆம் ஆண்டுகளின் மத்தியில் சென்னை திரும்பினார். தமிழகத்தின் 19 வயதுக்குட்பட்ட தேர்வுக் குழு உறுப்பினராக நியமிக்கப்பட்டார். பின்னர் அவர் மூத்த அணி தேர்வுக் குழுவில் உறுப்பினரானார். அதன் பிறகு இவர் அதன் தலைவராகவும் ஆனார்.

மேற்கோள்கள்
-----------

1. ↑  "Rangachari Madhavan". CricketArchive. 19 May 2016 அன்று பார்க்கப்பட்டது.
2. ↑  "A trophy that eludes TN". The Hindu. 19 May 2016 அன்று பார்க்கப்பட்டது.

புற இணைப்புகள்
--------------

* கிரிக்கின்ஃபோவில் இருந்து விளையாட்டுவீரர் விபரக்குறிப்பு: இரங்கச்சாரி மாதவன்
**சாரிப் சாச்சா** என்று பிரபலமாக அழைக்கப்படும் **முகமது சாரிப்** (Mohammed Sharif) இந்தியாவின் உத்தரபிரதேசத்தைச் சேர்ந்த மிதிவண்டி பழுது பார்க்கும் ஒரு சமூக சேவராவார். 20000 க்கும் மேற்பட்ட அடையாளம் தெரியாத மற்றும் உரிமை கோரப்படாத இறந்த உடல்களுக்கு இறுதி சடங்குகளைச் செய்ததற்காக இவர் அறியப்படுகிறார்.   சமூகப் பணிகளில் இவர் செய்த பங்களிப்புக்காக 2020 ஆம் ஆண்டில் இந்திய அரசு தனது நான்காவது மிக உயர்ந்த குடிமை விருதான பத்மசிறீ விருது வழங்கி கௌரவித்தது.

சுயசரிதை
--------

சாரிப்பின் மூத்த மகன் முகமது ரைசு கான் 1992 ல் சுல்தான்பூர் செல்லும் வழியில் கொலை செய்யப்பட்டார்.  அவரது உரிமை கோரப்படாத உடல் சாலையில் கிடந்ததால், அது விலங்குகளால் விழுங்கப்பட்டது.  இந்த சம்பவத்திற்குப் பிறகு, அடையாளம் தெரியாத இறந்த உடல்களின் இறுதி சடங்குகளை சாரிப் அடக்கம் செய்யத் தொடங்கினார். இவர் உரிமை கோரப்படாத உடல்களுக்காக காவல் நிலையங்கள், மருத்துவமனைகள், தொடர்வண்டி நிலையங்கள், சவக்கிடங்குகள் போன்ற இடங்களை பார்வையிடுகிறார். 72 மணி நேரம் யாரும் உரிமை கோராத பின்னரே சடலங்கள் இவரிடம் காவலர்களால் ஒப்படைக்கப்படுகின்றன. 

உரிமை கோரப்படாத ஒவ்வொரு உடலுக்கும் இவர், அவர்களின் மதத்தின் படி இறுதி சடங்குகளை செய்கிறார். பைசாபாத் மற்றும் அதைச் சுற்றியுள்ள 25,000 க்கும் மேற்பட்ட உரிமை கோரப்படாத உடல்களின் கடைசி சடங்குகளை இவர் செய்துள்ளார்.   இவர் பல முறை நிதி சிக்கல்களை எதிர்கொண்ட போதிலும், நன்கொடைகளை சேகரித்துக் கொண்டு, பின்னர் இறுதி சடங்குகளைச் செய்வதற்கான தனது நடவடிக்கைகளை மேற்கொண்டார்.  ஸ்டார் தொலைக்காட்சி அலைவரிசைகளிலும், ஈ டிவி தொலைக்காட்சியிலும், தூர்தர்ஷனின் தேசிய மற்றும் அனைத்து மாநில அலைவரிசைகளில் ஒளிபரப்பப்பட்ட ஓர் இந்திய அரட்டை நிகழ்ச்சியான சத்யமேவ ஜெயதே என்ற நிகழ்ச்சியிலும் இவர் தோன்றினார். 

சமூகப் பணிகளில் பங்களித்ததற்காக இவருக்கு 2020 ஆம் ஆண்டில் பத்மசிறீ விருது வழங்கப்பட்டது.

குறிப்புகள்
-----------

1. ↑  "Padma for Sharif Chacha: UP’s unsung hero". 26 January 2020.. பார்த்த நாள்: 26 January 2020.
2. 1 2 3  "Ayodhya: Meet Padam Shri awardee Mohammad Sharif, who performed last rites of 25,000 unclaimed bodies". 26 January 2020.. பார்த்த நாள்: 26 January 2020.
3. ↑  "From Arun Jaitley to Karan Johar: Here's full list of Padma Vibhushan, Padma Bhushan, Padma Shri awardees 2020". 25 January 2020.. பார்த்த நாள்: 26 January 2020.
4. ↑  "With no Religious Bias, Mohd Sharif Has Cremated 25000 Unclaimed Bodies". 27 February 2017.. பார்த்த நாள்: 26 January 2020.
5. 1 2  "Padma for Sharif Chacha: UP’s unsung hero". 26 January 2020.. பார்த்த நாள்: 26 January 2020.
6. ↑  "Muslim bhajan singer, ‘Langar Baba’, Sundarban doctor among Padma award winners". 26 January 2020.. பார்த்த நாள்: 26 January 2020.
7. ↑  "Republic Day 2020: Unsung heroes in Padma Shri award list". 26 January 2020.. பார்த்த நாள்: 26 January 2020.
8. ↑  "Sharif Chacha's Padma has special significance". 26 January 2020. .
9. ↑  "Full list of 2020 Padma awardees". 26 January 2020.. பார்த்த நாள்: 26 January 2020.
10. ↑  "Padma Awards announced; posthumous honour for Arun Jaitley, Sushma Swaraj". 26 January 2020.. பார்த்த நாள்: 26 January 2020.
**இரஜத் டோகஸ்**  (இந்தி: रजत टोकस, ஆங்கிலம்: Rajat Tokas) ஒரு இந்திய தொலைகாட்சி நடிகர் ஆவார். **தர்தி கா வீர் யோதா ப்ரித்விராஜ் சௌஹான்** என்ற தொலைக்காட்சித் தொடரில் **பிரிதிவிராஜ் சவுகான்** என்ற கதாபாத்திரத்தில் நடித்தார். அந்தத் தொடருக்குப் பிறகு இவர் எல்லோருக்கும் மிகவும் பரிச்சியமான நடிகரானார். அதன் பிறகு **தரம் வீர்** போன்ற பல தொடர்களில் நடித்து பல விருதுகளையும் பெற்றார்.

தற்பொழுது ஜீ தொலைகாட்சியில் **ஜோதா அக்பர்** என்ற ஒரு வரலாற்றுத் தொடரில் **அக்பர்** என்ற வேடத்தில் நடிக்கின்றார்.

ஆரம்ப வாழ்க்கை
--------------

இவர் முனிர்கா, புது தில்லியில் பிறந்தார். ஆர். கே. புரம், தில்லியில் **ஹோப் ஹால் அறக்கட்டளைப் பள்ளியில்** கல்வி பயின்றார்.

சின்னத்திரை
-----------

* 2005-சாய் பாபா
* 2006-2007 தர்தி கா வீர் யோதா ப்ரித்விராஜ் சௌஹான்
* 2008 தரம் வீர்
* 2010 கேஷவ் பண்டிட்
* 2010-2011 தேரே லியே
* 2011 பந்தினி
* 2012 Fear Files: Darr Ki Sacchi Tasvirein
* 2013- ஜோதா அக்பர்

மேற்கோள்கள்
-----------

1. ↑  "Prithviraj in a new avatar". The Hindu. Oct 24, 2007. Archived from the original on அக்டோபர் 27, 2007. .
2. ↑  "காப்பகப்படுத்தப்பட்ட நகல்". 2013-10-04 அன்று மூலம் பரணிடப்பட்டது. 2014-01-09 அன்று பார்க்கப்பட்டது.
3. ↑  "Fighting with lions". தி இந்து. Jan 18, 2008. Archived from the original on மார்ச் 24, 2008. .
**கரோலின் கர்லெசு** *(Carolyn Hurless)* (நவம்பர் 24, 1934 – பிப்ரவரி 13, 1987) ஓர் அமெரிக்க வானியலாளரும் அமெரிக்க மாறும் விண்மீன் நோக்கீட்டாளர் கழகத்தின் தகைமை விருதை வென்றவரும் ஆவார். இவர் தன் வாழ்நாகளில்78,876 வானியல் நோக்கீடுகளைச் செய்துள்ளார்.

வாழ்க்கை
--------

வானியல் நோக்கீடுகள்
-------------------

மாறும் பார்வைகள் செய்திமடல்
---------------------------

சொந்த வாழ்க்கை
--------------

வானியலாளராக மட்டுமல்லாமல், இவர் தண் கணவர் டான் கர்லெசுவுடன் சேர்ந்து முழு நேர இசையாசிரியராகவும் இருந்துள்ளார். After her death, Don never remarried and lived in their house until his death on June 15, 2015.

தகைமைகளும் விருதுகளும்
----------------------

பிறையான் சுகிப் தான் 1981 இல் கண்டுபிடித்த சிறுகோளை இவரது நினைவாக 3434 கர்லெசு எனப் பெயரிட்டுள்ளார். அமெரிக்க மாறும் விண்மீன் நோக்கீட்டாளர் கழகம் 2012 இல் அதனுடைய நான்கு முன்னோடித் திட்டங்களுக்கு கரோலின் கர்லெசு வானியல் தொடர்கல்விக்கான இணைய நிறுவனம் (CHOICE)
[*தொடர்பிழந்த இணைப்பு*] எனப் பெயரிட்டு இவருக்குத் தனிமதிப்பு வழங்கியுள்ளது.ளைவை இணையக் கல்வி மையத்துக்கான முன்னோடி முயற்சியாகும். இது கர்லெசு அக்கழகத்துக்கு விட்டுசென்ற ஓர் இலக்கே ஆகும்.

நினைவேந்தல்
-----------

ஜேனட் மத்தேய்: கரோலின் ஜே. கர்லெசு, (1934 – 1987) அமெரிக்க மாறும் விண்மீன் நோக்கீட்டாளர் கழகத்தின் ஆர்வமிக்க தூதுவர். அமெரிக்க மாறும் விண்மீன் நோக்கீட்டாளர் கழக இதழ், தொகுதி 16, எண். 1, p. 35 - 36.

மேற்கோள்கள்
-----------

1. 1 2 3  "Carolyn Hurless". *AAVSO*. January 26, 2014 அன்று பார்க்கப்பட்டது.
2. ↑  Don Hurless. "3434 Hurless". January 26, 2014 அன்று பார்க்கப்பட்டது.
3. ↑  "CHOICE in Astronomy". *AAVSO Choice in Astronomy*. April 16, 2015 அன்று பார்க்கப்பட்டது.

வெளி இணைப்புகள்
---------------

* Asteroid 3434 Hurless
**உறவினர்** என்பவர், ஒருவருடைய குடும்பத்தை சேர்ந்தவராகவோ அல்லது ஒரே குடும்பத்தில், பெண் எடுத்தவராகவோ அல்லது பெண் கொடுத்தவர்களாகவோ இருப்பார்கள். இவர்களுக்கு மத்தியில், இரத்த பந்தம் நேரடியாகவோ அல்லது மறைமுகமாகவோ இருக்கும்.

|  |  |
| --- | --- |
| Search Wiktionary | விக்சனரியில் ***உறவினர்*** என்னும் சொல்லைப் பார்க்கவும். |

உறவுமுறை
--------

உறவுமுறை பற்றி மேலும் பார்க்க *உறவுமுறை*

ஒரு மனிதன் பிறக்கும்போதே தாய், தந்தை, சகோதரர்கள் மற்றும் தாய்வழி, தந்தைவழி உறவினர்கள் எனப் பல உறவினர்கள் இருப்பார்கள். அந்த மனிதன் மணம் செய்யும்போது அவனின் துணைவர்கள் வழியிலும் புதிய உறவுகள் சேர்கின்றன. பிள்ளைகள் பிறக்கும்போது உறவினர் வட்டம் விரிந்து கொண்டு செல்கின்றது. ஆயினும், ஒருவரைப் பொறுத்து அமையும் உறவுகள் எல்லாமே ஒரே விதமானவை அல்ல. சில மற்றவற்றை விட முக்கியத்துவம் வாய்ந்தவையாக உள்ளன. சில உறவுகள் மிகவும் நெருக்கமாக இருக்கின்றன. வேறு சில உறவுகள்மே ம்போக்கானவையாக இருக்கின்றன.

நகரத்தார் உறவுமுறைப் பெயர்கள்
-----------------------------

நகரத்தார் உறவுமுறைப் பெயர்கள் பற்றி மேலும் பார்க்க *நகரத்தார் உறவுமுறைப் பெயர்கள்*

ஒவ்வொரு இனக்குழுவினரிடமும் அவர்களின் முறைப்பெயர்கள் தனித்த அமைப்புடன் காணப்பெறுகின்றன. நகரத்தார் இனத்தில் இடம்பெறும் முறைப்பெயர்கள் மரியாதை கலந்த நிலையில் காணப்பெறுகின்றன. அதாவது தன்னைவிட வயதில் குறைந்தவர்களையும் மரியாதையுடன் அழைக்கும் பாங்கு இவர்களின் முறைப்பெயர்களில் காணலாகின்றது. மேலும் தமிழ்ச்சொற்கள் தக்கபடி இணைவு பெற்று முறைப்பெயர்கள் உருவாக்கப்பெற்றுள்ளன. இப்பெயர்களைப் பொதுப் பெயர்கள், குடும்பப்பெயர்கள், நெருங்கிய உறவினர் பெயர்கள், தூரத்து உறவினர் பெயர்கள் என்ற நிலைகளில் பகுத்துக்காண இயலுகின்றது.

மேலும் பார்க்க
--------------

* குடும்பம்
* சகோதரன்
* தந்தைவழி உறவு முறை
* தாய்வழி உறவு முறை

வெளி இணைப்புகள்
---------------

* நம்பத் தகுந்த உறவினர் யார்? பரணிடப்பட்டது 2012-05-08 at the வந்தவழி இயந்திரம்

குறிப்புகளும் மேற்கோள்களும்
---------------------------

1. ↑  "உறவினர்". அக்டோபர் 17, 2012 அன்று பார்க்கப்பட்டது.
[*தொடர்பிழந்த இணைப்பு*]
2. ↑  "உறவினர் சிகாகோ தளத்தில்". அக்டோபர் 17, 2012 அன்று பார்க்கப்பட்டது.
[*தொடர்பிழந்த இணைப்பு*]
**முகமது *மோ* நபௌசு**  (محمد نبوس ,Mohamed "Mo" Nabbous ; 27 பெப்ரவரி 1983 – 19 மார்ச் 2011) லிபியாவின் தகவல்தொழில்நுட்ப பொறியாளர், தொழில் முனைவர் மற்றும் லிபியா அல் ஹுர்ரா தொலைக்காட்சியை நிறுவிய குடிமகன் இதழியலாளர் ஆவார்.

லிபிய உள்நாட்டுப் போரின்போது, நபௌசு, லிபியாவில் கதாஃபி பதவிக்கு வந்தபிறகான முதல் சுதந்தரமான செய்தி ஒளிபரப்பு நிறுவனமான, லிபியா அல்ஹுர்ரா தொலைக்காட்சியை நிறுவினார். பெங்காசியில் பெப்ரவரி 19, 2011 அன்று லிபியா அல்ஹுர்ரா தொலைக்காட்சி நிறுவப்பட்டது; பெப்ரவரி 17, 2011 கிளர்ச்சிகளை அடுத்து முஅம்மர் அல் கதாஃபி இணையச் சேவைகளை தடை செய்த நேரத்தில் நபௌசு செயற்கைக்கோள் மூலமாக இருவழி தொடர்பு ஏற்படுத்தி தமது சேவைகளைத் துவக்கினார்.
மார்ச்சு 19, 2011 அன்று பெங்காசியில் கிளர்ச்சியாளர்களுடனும் பொதுமக்களுடனும் அரசுப்படைகள் சண்டை இட்டுக்கொண்டிருந்ததை தொலைக்காட்சிக்கு அறிவித்துக் கொண்டிருந்த நேரத்தில் கதாஃபி சார்பாளரால் மறைந்திருந்து சுடப்பட்டு கொல்லப்பட்டார் நபௌசு கொல்லப்பட்டதை அடுத்த சிலமணி நேரங்களிலேயே ஐநா கூட்டணிப்படையின் வானூர்திகள் ஐநா பாதுகாப்பு அவை வெளியிட்ட "பறத்தல் தடை"யை செயலாக்கும் வகையில் லிபிய வான்வழிகளை ஆக்கிரமித்தன. தனது கடைசி காலத்தில் லிபியாவில் நிலவிய மனித உரிமைமீறல்களை பன்னாட்டளவில் பரப்புரை ஆற்ற அரும்பாடுபட்டார். நபௌசியின் மரணம் சிஎன்என் போன்ற பன்னாட்டு ஊடகங்களால் பரவலாக ஒளிபரப்பப்பட்டது.

மேற்கோள்கள்
-----------

1. ↑  "March 19 - 4:43pm". *Al Jazeera Libya Live Blog*. Al Jazeera English. 19 March 2011. 19 மார்ச் 2011 அன்று மூலம் பரணிடப்பட்டது. 20 March 2011 அன்று பார்க்கப்பட்டது.
2. ↑  "Online journalist Mohammed Nabbous killed in Libya". *The Spy Report* (Media Spy). 20 March 2011. Archived from the original on 6 ஜனவரி 2012.. பார்த்த நாள்: 20 March 2011.

வெளியிணைப்புகள்
---------------

* Official memorial page
* Mo's last report: Libya Alhurra TV: Mo is on the phone heavy battle (YouTube)

| * பா
* உ
* தொ
2010-2011 மத்திய கிழக்கு வட ஆப்பிரிக்க எதிர்ப்புப் போராட்டங்கள் |
| --- |
| நாடுகள் | 

துனீசியா  •  எகிப்து  •  லிபியா  •  யெமன்  •  சிரியா
 |
| நபர்கள் | 

**துனீசியா: •**எகிப்து: **முகமது எல்பரதேய் – வேல் கோனிம் – ஓசுனி முபாரக் –  •** லிபியா: **முஅம்மர் அல் கதாஃபி – சயீஃப் அல்-இசுலாம் கதாஃபி - முசுதபா முகமது அபுத் அல் ஜலேய்ல் - முகமது நபௌசு •** 
**யேமன்:** தவகேல் கர்மன் – அலி அப்துல்லா சாலே -  • **சிரியா:**பஷர் அல்-அஸாத்
 |
| அரசியல் கட்சிகள் | 

 |
| தொடர்புடைய | 

 |
டாக்டர் **முகமது சுபைர் கான்** (ஆங்கிலம்: Mohammad Zubair Khan ) பாக்கித்தானைச் சேர்ந்த பொருளாதார மேதையாவார். இவர் ஜான்ஸ் ஹாப்கின்ஸ் பல்கலைக்கழகத்தில் அரசியல் பொருளாதாரத்தில் முனைவர் பட்டம் பெற்றவர். உலக வங்கியில் சிலகாலம் பணியாற்றிய பின்னர், 1981 முதல் 1992 வரை சர்வதேச நாணய நிதியத்தில் பணியாற்றினார், வடக்கு ஐரோப்பா மற்றும் துருக்கியில் உள்ள தொழில்துறை நாடுகள், தெற்காசியாவில் வளரும் நாடுகள், மத்தியகிழக்கு மற்றும் தென் பசிபிக் பிராந்தியத்தில் உள்ள எண்ணெய் உற்பத்தி செய்யும் நாடுகள் உள்ளிட்ட பல்வேறு நாடுகளில் இவர் பணியாற்றினார்.

பொருளாதார ஆலோசனை
----------------

பின்னர் பாகிஸ்தானுக்குத் திரும்பியதிலிருந்து, உலக வங்கி, ஆசிய வளர்ச்சி வங்கி, ஐக்கிய நாடுகள் வளர்ச்சித் திட்டம், சர்வதேச ஒத்துழைப்புக்கான சப்பான் வங்கி மற்றும் பிற சர்வதேச நிறுவனங்கள் போன்றவற்றிக்கு, பெரிய பொருளாதார சூழலை உறுதிப்படுத்தல் கொள்கைகள், பணவியல் கொள்கை, வர்த்தகம் மற்றும் பரிமாற்ற வீத சிக்கல்கள், நிதி மற்றும் வெளி கடன் நிலைத்தன்மை, நிதி கூட்டாட்சி, வரி நிர்வாகம் மற்றும் வறுமை தொடர்பான பிரச்சினைகள் போன்ற பல்வேறு சிக்கல்களில் இவர் ஆலோசனை வழங்கி வருகிறார். மேலும் தற்போது எகிப்து மற்றும் இலங்கையின் மத்திய வங்கிகள், லாகூரில் உள்ள தேசிய பொது நிர்வாக நிறுவன (நிபா) வளாகம், பாக்கித்தான் நிர்வாக பணியாளர் கல்லூரி மற்றும் இஸ்லாமாபாத்தில் உள்ள தேசிய பாதுகாப்பு பல்கலைக்கழகம் ஆகியவற்றிலும் அவர் விரிவுரை செய்கிறார்.

பல்வேறு பணிகள்
--------------

முகமது சுபைர் கான் சிலகாலம் பாக்கித்தானின் வர்த்தக அமைச்சராக இருந்துள்ளார்  மேலும் உலக வர்த்தக அமைப்பின் முதல் அமைச்சரவை மாநாட்டில் பாக்கித்தானை பிரதிநிதித்துவப்படுத்தினார். தற்போது, ஆலோசனைக்கு கூடுதலாக, கான் தேசிய நிதி ஆணையத்தின் உறுப்பினராகவும், பாக்கித்தான் அரசாங்கத்தின் பத்திரங்கள் மற்றும் பரிவர்த்தனை ஆணையத்தின் ஆலோசனைக் குழுவிலும், பாங்க் ஆப் கைபரின் இயக்குநர்கள் குழுவின் உறுப்பினராகவும் உள்ளார். மேலும் வடமேற்கு எல்லைப்புற மாகாண அரசாங்கத்தின் மாகாண நிதி ஆணையம் என்பதிலும் உறுப்பினராக உள்ளார். சீனாவின் ஹைனானில் ஆசியாவிற்கான போவோ அமைப்பின் உறுப்பினராகவும் உள்ளார்.

முகமது சுபைர் கான் தற்போது சர்வதேச நிதி நுட்ப நிறுவனத்தின் நிர்வாக இயக்குனராக.உள்ளார். அவரது நேரான பேச்சு மற்றும் பொருளாதாரம் பற்றிய அறிவு காரணமாக, அவர் தொலைகாட்சியில் பிரபலமான விருந்தினராக உள்ளார்.

குடும்பம்
---------

இவர் பாக்கித்தான் இயக்கத்தின் முக்கிய வீரரான கான் பகதர் குலாம் கைதர் கான் ஷெர்பாவின் குடும்பத்தில் பிறந்த மறைந்த ஹயாத் ஷெர்பாவ் மற்றும் அப்தாப் ஷெர்பாவோ ஆகியோரின் மூத்த சகோதரர் மறைந்த வாலி முகமது கானின் மகன் ஆவார்.

பாக்கித்தானின் செல்வாக்குமிக்க குடும்பங்களில் அவரது குடும்ப மரமும் வேறு சமூகங்களில் திருமணங்கள் செய்வது போன்றவை தனித்துவமானது. அவர் பாக்கித்தானின் முன்னாள் அதிபர், மறைந்த சர்தார் பாரூக் அகமது கான் இலெகாரி மற்றும் சுமேரா மாலிக் மற்றும் அய்லா மாலிக் (கலாபாக்கின் மாலிக் அமீர் முகமது கானின் பேத்திகள்) ஆகியோரின் உறவினர் மற்றும் மைத்துனர் ஆவார். அவர் தொலைத்தொடர்பு அமைச்சராகவும், தேசிய சட்டமன்ற உறுப்பினராகவும் இருந்த செனட்டர் ஜமால் இலெகாரி மற்றும் அவிஸ் லெகாரி ஆகியோரின் மாமா ஆவார்.

குறிப்புகள்
-----------

1. ↑  Hiel, Betsy (18 February 2008). "Pakistanis hope for change with elections". *Pittsburgh Tribune-Review*.. பார்த்த நாள்: 22 April 2012. 
[*தொடர்பிழந்த இணைப்பு*]
2. ↑  Haider, Zamir (14 November 2003). "Musharraf reconstitutes NFC". *Daily Times (Pakistan)*.. பார்த்த நாள்: 22 April 2012.
உஸ்தாத் **இரசாப் அலி கான்** (Rajab Ali Khan) (3 செப்டம்பர் 1874 நரசிங்கர், மத்தியப் பிரதேசம் – 8 சனவரி 1959 தேவாஸ், மத்தியப் பிரதேசம்) இவர் ஓர் இந்துஸ்தானிப் பாடகரும், கவிஞருமாவார்.

ஆரம்பகால வாழ்க்கை
-----------------

இவர், தனது தந்தை மங்லு கானிடமிருந்து படே முகமது கானின் பாரம்பரியத்திலும், பாண்டே அலிகான் பீங்கரிடமிருந்தும் இசையை கற்றுக்கொண்டார்.  எனவே இவரது பாணி ஜெய்ப்பூர் கரானா மற்றும் கிரானா கரானா பாணிகளின் கலவையாக இருந்தது. இவர் தேவாஸ் மற்றும் கோலாப்பூரின் அரசவைக் இசைக்கலைஞராக இருந்தார். இசைக்கச்சேரி சுற்றுப்பயணங்களையும் நிகழ்த்தினார். ஜெய்பூர் இராச்சியத்தின் இரண்டாம் ராம் சிங்கின் சபையில் இசைக்கலைஞராகவும் இருந்தார். 

1909 ஆம் ஆண்டில், மைசூர் மகாராஜாவால் இவருக்கு இசை ரத்ன பூசண் பட்டம் வழங்கப்பட்டது. 1954 இல் இவருக்கு சங்கீத நாடக அகாடமி விருது கிடைத்தது. இவரது கடைசி பெரிய இசை நிகழ்ச்சி 1957 இல் மும்பையில் நடந்தது. 

இவர் ஒரு கயாலியா மேதை என்று அறியப்பட்டார். ஆனால் இவர் ருத்ர வீணை, சித்தார், ஜலதரங்கம், கைம்முரசு இணை போன்ற இசைக்கருவிகளிலும் குறிப்பிடத்தக்க கலைஞராக இருந்தார்.   இவரது சீடர்களில் இவரது மருமகன் அமான் கான், நிவ்ருதிபுவ சர்நாயக், கணபதிராவ் தேவாஸ்கர், கிருட்டிண சங்கர் சுக்லா, கிட்டிணாராவ் மசூம்தார், ராஜபாவ் தேவ், யாசின் கான் (சாரங்கிக் கலைஞர்), மேவதி கரானாவின் ஜோதிராம் போன்றோர் அடங்குவர். இந்தூர் கரானாவின் அமீர்கான், பாக்கித்தானின் சாம் சௌராசியா கரானாவின் சலாமத் அலிகான் ஆகியோரும் இவரது இசை நுட்பங்களால் ஈர்க்கப்பட்டுள்ளனர். "இவர் மிகவும் துடிப்பான, சிக்கலான மற்றும் விரைவான இசை நுட்பங்களில் மேதையாவார்."

மேற்கோள்கள்
-----------

1. 1 2  Profile of Rajab Ali Khan on parrikar.org website பரணிடப்பட்டது 2020-10-31 at the வந்தவழி இயந்திரம் Retrieved 31 December 2018
2. 1 2  Profile of Rajab Ali Khan on SwarGanga Music Foundation Retrieved 31 December 2018

வெளி இணைப்புகள்
---------------

* B. R. Deodhar (1993). *Pillars of Hindustani music*. Popular Prakashan. பன்னாட்டுத் தரப்புத்தக எண்:978-81-7154-555-1. .
***சா*** 2004 ஆம் ஆண்டு வெளிவந்த அமெரிக்க திகில் திரைப்படம்  , ஜேம்ஸ் வான் இப்படத்தில் இயக்குனராக அறிமுகமானார்.மேலும் கேரி எல்வ்ஸ், டேனி குளோவர், மோனிகா பாட்டர், மைக்கேல் எமர்சன், கென் லியுங், டோபின் பெல் மற்றும் லே வன்னெல் ஆகியோர் நடித்துள்ளனர். இது *சா* திரைப்படத் தொடரில் முதல் படம் ஆகும். 

தயாரிப்பாளர்களை ஈர்க்க, எழுதிய ஸ்கிரிப்டில் ஒரு காட்சியில் இருந்து "சா" என்ற பெயரில் குறைந்த பட்ஜெட்டில் குறும்படம் ஒன்றை படமாக்கினர். இந்த திட்டம் வெற்றி பெற்றது 2003 ஆம் ஆண்டில் எவல்யூஷன் என்டர்டெயின்மென்ட் தயாரிப்பாளர்கள் உடனடியாக "சா" படத்தை தயாரிக்க முன்வந்தனர். இந்த படத்திற்கு 1.2 மில்லியன் அமெரிக்க டாலர் எனும் சிறிய பட்ஜெட் வழங்கப்பட்டது மற்றும் 18 நாட்களில் இது படமாக்கப்பட்டது. 

இப்படம் லயன்ஸ் கேட் பிலிம்ஸால் அக்டோபர் 29, 2004 இல் வட அமெரிக்காவில் வெளியிடப்பட்டது. விமர்சகர்களிடமிருந்து கலவையான விமர்சனங்களைப் பெற்றாலும் இப்படம் வசூல் ரீதியாக பெரும் சாதனை படைத்தது. 1.2 மில்லியன் டாலர் எனும் சிறிய பட்ஜெட்டில் தயாரிக்கப்பட்ட இப்படம் 100 மில்லியன் டாலருக்கும் அதிகமாக வசூல் செய்தது.  *சா 2* என்ற தலைப்பில் ஒரு தொடர்ச்சி 2005 இல் வெளியிடப்பட்டது.

வெளியீட்டு
----------

லைன்ஸ் கேட் உலகளவில் "சா" படத்தின் விநியோக உரிமையை சண்டேன்ஸ் திரைப்பட விழாவில் எடுத்துக்கொண்டது. 

### பத்தாம் ஆண்டு மறு வெளியீடு

அக்டோபர் 31, 2014 அன்று, படத்தின் 10 வது ஆண்டு நிறைவை முன்னிட்டு, ஒரு வாரம் மீண்டும் இப்படம் திரையரங்குகளில் வெளியிடப்பட்டது.

வரவேற்பு
--------

### வசூல்

"சா" திரைப்படம் ஆலோவின் வாரத்தில், சுமார் 2315 திரையரங்குகளில் வெளிவந்தது. இப்படம் முதல் வாரத்தில் 18.2 மில்லியன் டாலர்கள் வசூலித்தது.இப்படம் 100 மில்லியன் டாலருக்கும் அதிகமாக வசூல் செய்தது.

குறிப்புகள்
-----------

1. ↑  "Sundance Review". Reed Business Information. January 27, 2004. Archived from the original on August 17, 2011.. பார்த்த நாள்: August 16, 2011.
2. ↑  "Saw. Motion Picture". United States Copyright Office. May 17, 2004. August 17, 2011 அன்று மூலம் பரணிடப்பட்டது. August 17, 2011 அன்று பார்க்கப்பட்டது.
3. ↑  Vejvoda, Jim (August 28, 2014). "Saw returning to theatres for its 10th anniversary". *IGN*. News Corporation. August 28, 2014 அன்று பார்க்கப்பட்டது.
4. ↑  "Lions Gate Gets World Rights To Sundance Midnight Film "Saw"". August 18, 2011 அன்று மூலம் பரணிடப்பட்டது. August 17, 2011 அன்று பார்க்கப்பட்டது.
5. ↑  "Weekend Box Office Results for October 29–31, 2004". *பாக்சு ஆபிசு மோசோ*. Amazon.com. November 1, 2004. August 17, 2011 அன்று பார்க்கப்பட்டது.
6. ↑  "'Ray,' 'Saw' See Robust Bows". *Box Office Mojo*. Amazon.com. November 1, 2004. August 17, 2011 அன்று பார்க்கப்பட்டது.
7. ↑  "Weekend Box Office Results for October 5–7, 2004". *Box Office Mojo*. Amazon.com. November 8, 2004. August 17, 2011 அன்று பார்க்கப்பட்டது.

வெளி இணைப்புகள்
---------------

* இணையதள திரைப்பட தரவுத்தளத்தில் *Saw*
* அழுகிய தக்காளிகளில் *Saw*
இரங்கோபண்டித அக்ராரம் வேணுகோபால சுவாமி கோயில்
**இரங்கோபண்டித அக்ராரம் வேணுகோபால சுவாமி கோயில்** என்பது கிருட்டிணகிரி மாவட்டம், ஒசூரில் உள்ள பழமையான ஒரு கிருஷ்ணர் கோயிலாகும். இக்கோயில் ஒசூரில் உள்ள கோகுல் நகர் சாலையின் முடிவில் இரங்கோபண்டித அக்ராரம் என்ற பகுதியில் உள்ளது.

கோயில் சூழல்
------------

இக்கோயில் அமைதியான இடத்தில் உள்ளது. இந்த கோயில் உள்ள இடம் இரங்கோபண்டித அக்ராரம் என அழைக்கப்படுகிறது. இந்த அக்ராரத்தின் மையத்தில் கோயில் அமைந்துள்ளது. அக்ராரம் என்று குறிப்பிட்டாலும் தற்போது இங்கு ஒரு வீடும் இல்லை அக்ராரத்தைச் சுற்றிலும் கோட்டை போன்ற மண்ணால் கட்டப்பட்ட மதில் சுவரின் எச்சங்கள் மற்றும் மதில் சுவருக்கு உட்பட்ட பகுதியில் வீடுகள் இருந்ததற்கான அடையாளமாக அடித்தள எச்சங்கள் உள்ளன. எந்தக் காலத்தில் இந்த ஊர் அழிந்தது என்பது தெரியவில்லை. இந்த ஊர் தற்போது இல்லாவிட்டாலும் வருவாய் துறை ஆவணங்களில் இப்பகுதியை இரங்கோபண்டித அக்ராரம் என்றே குறிப்பிடுகின்றன. இந்தப் பகுதியை உள்ளூர் மக்கள் பாழ் அக்ராரம் என அழைக்கின்றனர்.

கோயிலமைப்பு
-----------

இந்தக் கோயில் அகனாழி, இடைநாழி, முன்னாழி முன் மண்டபம். ஆகியவற்றுடன் ஒற்றைப் பிரகாரத்துடன் அழகுற உள்ளது. அகனாழியில் வேணுகோபால சுவாமியின் இருபுறமும் இராதை ருக்மணி தேவியருடன் காட்சியளிக்கிறார். கோபாலனின் பாதங்களை பசு ஒன்று வருடிக் கொண்டிருப்பது போன்றும், வேணுகோபாலர் நான்கு கைகளுடன், பின்னிரு கைகளில் சங்கும், சங்கரமும் ஏந்தியும் முன்னிரு கைகளில் புல்லாங்குழலை ஏந்தியும் காட்சியளிக்கிறார். தலைக்கு மேலை ஆதிசேடன் குடையாக உள்ளார். ஆழ்வார்கள் உடனிருந்து கோபாலனை வணங்கியபடி உள்ளனர்.

சிறப்பு நாட்கள்
---------------

வைகுண்ட ஏகாதசியும். கோகுலாஷ்டமியும் கோயிலில் சிறப்பாக கொண்டாடப்படுகிறது, கோயிலில் வருடாந்திர பூசை அக்டோபர் இரண்டாம் நாள் செய்யப்படுகிறது.

மேற்கோள்கள்
-----------

1. ↑  "கோகுலாஷ்டமி: கிருஷ்ணர் கோயில்களில் சிறப்பு வழிபாடு". *செய்தி*.. 7 சனவரி 2017 அன்று பார்க்கப்பட்டது. External link in `|publisher=` (உதவி)
2. ↑  "ADMINISTRATIVE SETUP". *அறிமுகம்*. கிருஷ்ணகிரி மாவட்ட ஆட்சியரகம். 2017-08-20 அன்று மூலம் பரணிடப்பட்டது. 7 சனவரி 2017 அன்று பார்க்கப்பட்டது.
3. ↑  "கோகுலாஷ்டமி: கிருஷ்ணர் கோயில்களில் சிறப்பு வழிபாடு". *செய்தி*. தினமணி. 7 சனவரி 2017 அன்று பார்க்கப்பட்டது.
**குலோத்துங்க சோழன் உலா உரை** 16 ஆம் நூற்றாண்டில் தோன்றிய உரைநூல். பன்னிரண்டாம் நூற்றாண்டில் ஒட்டக்கூத்தரால் மூவருலா எழுதப்பட்டது.

விக்கிரம சோழன், அவன் மகன் இரண்டாம் குலோத்துங்கள், அவன் மகன் இரண்டாம் இராசராசன் ஆகிய மூவர் மீது பாடப்பட்ட மூன்று உலா நூல்களைக் கொண்டது இந்த மூவருலா.

இந்த மூன்றில் இடையிலுள்ள குலோத்துங்க சோழன் உலாவுக்கு மட்டும் நான்கு நூற்றாண்டுகளுக்குப் பின்னர் எழுதப்பட்ட உரை நூல் இது. இதனை எழுதியவர் இன்னார் என அறியமுடியவில்லை.

இந்த உரை உ. வே. சாமிநாதையர் அவர்களுக்குக் கிடைத்து அவரது மகனால் 1946 ஆம் ஆண்டு பதிப்பிக்கப்பட்டுள்ளது.

* இவரது உரையில் தொல்காப்பியம், பரிபாடல், பெருங்கதை, முதலான நூல்களிலிருந்து எடுத்துக்காட்டுகள் தரப்பட்டுள்ளன.
* சோர்ச்சி, இட்டவாகு, ஈழத்துப்பிடாரி முதலான வழக்குச் சொற்கள் வருகின்றன.
* கார் மேகம் கண்டு ஆடாத மயில் போலவும், கதிரவனைக் கண்டு மலராத தாமரை போலவும் இருப்பவள் பேதை – என்பது பட இவர் பேதைப் பருவத்துக்குத் தரும் உவமை விளக்கம் நன்றாக உள்ளது.

கருவிநூல்
---------

* மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 2, பதிப்பு 2005
**அச்சல்வாடி** (*Achalvadi*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டம் அச்சல்வாடி ஊராட்சிக்கு உட்பட்ட ஒரு வருவாய் கிராமம் ஆகும்.

அமைவிடம்
--------

இந்த ஊரானது மாவட்ட தலைநகரான தருமபுரியிலிருந்து ஒரு 45 கிலோமீட்டர் தொலைவிலும், அரூரில் இருந்து 6 கிலோ மீட்டர் தொலைவிலும், மாநில தலைநகரான சென்னையிலிருந்து 261 கிலோமீடர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°00'13.2"N 78°29'41.8"E

மக்கள் வகைப்பாடு
----------------

2011 மக்கள் தொகை கணக்கெடுப்பின்படி இக்கிராமத்தில் 808 குடும்பங்கள் வசிக்கின்றன. கிராமத்தின் மொத்த மக்கள் தொகையானது 2907 ஆகும். இதில் பெண்களின் எண்ணிக்கை 1471 என்றும், ஆண்களின் எண்ணிக்கை 1436 என்றும் உள்ளது. கிராமத்தின் மொத்த எழுத்தறிவு விகிதம் 66.2 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

மேற்கோள்
--------

1. ↑
2. ↑
3. ↑

| * பா
* உ
* தொ
தருமபுரி மாவட்டம் |
| --- |
| மாவட்ட தலைமையகம் | 
* தருமபுரி

 |  |
| மாநிலம் | 
* தமிழ்நாடு

 |
| பகுதி | 
* மழநாடு

 |
| வட்டம் | 
* தருமபுரி
* அரூர்
* பாலக்கோடு
* பாப்பிரெட்டிப்பட்டி
* பென்னாகரம்
* காரிமங்கலம்
* நல்லம்பள்ளி

 |
| நகராட்சி | 
* தருமபுரி

 |
| பேரூராட்சிகள் | 
* அரூர்
* கடத்தூர்
* கம்பைநல்லூர்
* காரிமங்கலம்
* பாப்பாரப்பட்டி
* பாப்பிரெட்டிப்பட்டி
* பாலக்கோடு
* பென்னாகரம்
* பி. மல்லாபுரம்
* மாரண்டஹள்ளி

 |
| ஊராட்சி ஒன்றியங்கள் | 
* அரூர்
* ஏரியூர்
* கடத்தூர்
* காரிமங்கலம்
* தருமபுரி
* நல்லம்பள்ளி
* பாப்பிரெட்டிப்பட்டி
* பாலக்கோடு
* பென்னாகரம்
* மொரப்பூர்

 |
| மக்களவை & சட்டமன்றத் தொகுதிகள் | 
* தர்மபுரி மக்களவைத் தொகுதி
* பாலக்கோடு
* பென்னகரம்
* தருமபுரி
* பாப்பிரெட்டிப்பட்டி
* அரூர் (தனி)

 |
**ரோகிணி** (rohini) என்பது இஸ்ரோவால் செலுத்தப்பட்ட தொடர் செயற்கைக்கோளின் பெயர் ஆகும். ரோகிணி தொடர், நான்கு செயற்கைக்கோள்களை கொண்டது, அவை அனைத்தும் இஸ்ரோவின் செயற்கைக்கோள் செலுத்தி வண்டிகள் மூலம் செலுத்தப்பட்டது, அதில் மூன்று வெற்றிகரமாக அதன் சுற்றுவட்ட பாதையில் நிறுத்தப்பட்டது. இந்த செயற்கைக்கோள்கள் சோதனை அடிப்படையில் செலுத்தப்பட்டவை.

செயற்கைக்கோள் தொடர்
-------------------

### ரோகிணி தொழில்நுட்பம்

இது 35 கிகி எடை உடைய சுழற்சியை நிலைநிறுத்தும் சோதனைச் செயற்கைக்கோள் அதற்கு 3 வாட்டுகள் ஆற்றல் பயன்படுத்தப்பட்டது.இது 10-08-1979 இல் சதீஸ் தவான் விண்வெளி மையத்திலிருந்து செலுத்தப்பட்டது இதில் செயற்கைக்கோள் செலுத்தி வண்டியின் கண்காணிப்பான் பொருத்தப்பட்டிருந்தது. இந்த செயற்கைக்கோள் அதன் சுற்றுவட்டப் பாதையை அடையவில்லை இருப்பினும் இதன் செயற்கைக்கோள் செலுத்தி வண்டியின் (SLV) பணி மட்டும் வெற்றியாக அமைந்தது.

### அர்எஸ்-1

இதுவும் 35 கிகி எடை உடைய சுழற்சியை நிலைநிறுத்தும் சோதனைச் செயற்கைக்கோள் இதற்கு 16 வாட்டுகள் ஆற்றல் பயன்படுத்தப்பட்டது. இது 18-07-1980 இல் சதீஸ் தவான் விண்வெளி மையத்திலிருந்து செலுத்தப்பட்டது.இது 305 x 919 கிமீ சுற்றுவட்டப் பாதையையில் 44.7° சாய்வாக வெற்றிகரமாக நிலைநிறுத்தப்பட்டது. இந்த செயற்கைக்கோள் 20 மாத காலம் உயிர்புடன் இருந்தது.

### அர்எஸ் –டி1

இது 38 கிகி எடை உடைய சுழற்சியை நிலைநிறுத்தும் சோதனைச் செயற்கைக்கோள் அதற்கு 16 வாட்டுகள் ஆற்றல் பயன்படுத்தப்பட்டது. இது 31-05-1981 இல் சதீஸ் தவான் விண்வெளி மையத்திலிருந்து செலுத்தப்பட்டது.இதுவும் பாதி வெற்றி தான் பெற்றது இந்த செயற்கைக்கோளால் நாம் எதிர்பார்த்த அளவு தூரத்தை அடைய முடியவில்லை அதனால் 9 நாட்கள் மட்டுமே சுற்றுவட்டப்பாதையில் வட்டமிட்டது, அதாவது 186 x 418 கிமீ தூரத்தில் 46° சாய்வில் நிலைநின்றது.இந்த செயற்கைக்கோள் ரிமோட் மூலம் இயங்கும் ஒரு புகைப்பட கருவியையும் சோதனைக்காக எடுத்து சென்றது.

### அர்எஸ்-டி2

இது 41.5 கிகி எடை உடைய சுழற்சியை நிலைநிறுத்தும் சோதனைச் செயற்கைக்கோள் அதற்கு 16 வாட்டுகள் ஆற்றல் பயன்படுத்தப்பட்டது. இது 17-04-1983 இல் செலுத்தப்பட்டது. 371 x 861 கிமீ தூரத்தில் 46° சாய்வில் நிலைநின்றது. இந்த செயற்கைக்கோள் 17 மாதங்கள் உயிர்புடன் இருந்தது ரிமோட் மூலம் இயங்கும் ஒரு புகைப்பட கருவியையும் இதில் இனைக்கப்பட்டிருந்தது, அது 2500 படங்களுக்கு மேல் புகைப்படங்களை எடுத்து அனுப்பியது. இந்த புகைப்பட கருவி சாதாரணமாகவும் மற்றும் அகச்சிவப்பு பட்டைகள் மூலமும் புகைப்படம் எடுக்கும் திறன் கொண்டிருந்தது.

வெளி இணைப்புகள்
---------------

1. 
2. பரணிடப்பட்டது 2009-03-15 at the வந்தவழி இயந்திரம்

### மேற்கோள்கள்

1. 1 2 3 4  "காப்பகப்படுத்தப்பட்ட நகல்". 2013-08-05 அன்று மூலம் பரணிடப்பட்டது. 2015-07-30 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2011-03-17 அன்று மூலம் பரணிடப்பட்டது. 2015-07-30 அன்று பார்க்கப்பட்டது.
3. ↑  "காப்பகப்படுத்தப்பட்ட நகல்". 2014-10-29 அன்று மூலம் பரணிடப்பட்டது. 2015-07-30 அன்று பார்க்கப்பட்டது.
4. ↑
5. ↑  "காப்பகப்படுத்தப்பட்ட நகல்". 2010-09-26 அன்று மூலம் பரணிடப்பட்டது. 2015-07-30 அன்று பார்க்கப்பட்டது.
6. ↑  "காப்பகப்படுத்தப்பட்ட நகல்". 2010-09-26 அன்று மூலம் பரணிடப்பட்டது. 2015-07-30 அன்று பார்க்கப்பட்டது.
**கரிம்புழா வனவிலங்கு சரணாலயம்** (*Karimpuzha Wildlife sanctuary*) இந்திய மாநிலமான கேரளாவில் உள்ள மலப்புரம் மாவட்டத்தில் நிலம்பூருக்கு அருகில் அமைந்துள்ளது. ஒரு வனவிலங்கு சரணாலயமான இது 2020 ஆம் ஆண்டு சூலை மாதம் 3 ஆம் தேதியன்று வனவிலங்கு சரணாலயமாக அறிவிக்கப்பட்டது. 227.97 சதுர கி.மீ பரப்பளவைக் கொண்டுள்ள இச்சரணாலயம் சோழநாயக்கர் பழங்குடியினரின் மஞ்சேரி காலனியைத் தவிர, புதிய அமரம்பலம் காப்புக்காடு மற்றும் வடக்கேகோட்டா கந்துவட்டிக் காடுகளையும் உள்ளடக்கியுள்ளது.  நீலகிரி உயிர்க்கோள காப்பகத்தின் ஒரு பகுதியையும் இச்சரணாலயம் உருவாக்குகிறது..

சூழலியல் முக்கியத்துவம்
-----------------------

கரிம்புழா டபிள்யூஎல்எஸ் கேரளாவில் உள்ள அமைதிப் பள்ளத்தாக்கு தேசியப் பூங்காவையும், தமிழ்நாட்டின் முகூர்த்தி தேசியப் பூங்காவையும் இணைக்கிறது.  தெற்கில் முக்குருத்தி தேசிய பூங்கா மற்றும் வடகிழக்கில் அமைதிப் பள்ளத்தாக்கு தேசிய பூங்கா இடையக மண்டலம் ஆகியவற்றை எல்லையாக கொண்டுள்ளது.  மேலும், கரிம்புழா வனவிலங்கு சரணாலயத்தின் ஒரு பகுதியாக இருக்கும் புதிய அமரம்பலம் காப்புக்காடு மனிதர்களால் தீண்டப்படாத மிகவும் பழமையான காடுகளில் ஒன்றாகும். 

வனவிலங்கு சரணாலயத்தின் நிலப்பரப்பு கடல் மட்டத்திலிருந்து 40 மீ முதல் 2,654 மீ வரை உயரமாக உள்ளது, இதனால் ஒரு பெரிய உயரமான சாய்வும் காணப்படுகிறது. கரிம்புழா சரணாலயம் கேரளாவில் உள்ள ஒரே வனப்பகுதியாகும்.. அரை பசுமையான காடுகள், பசுமையான மழைக்காடுகள், ஈரமான இலையுதிர் காடுகள், துணை வெப்பமண்டல சவன்னா, துணை வெப்பமண்டல மலை காடுகள், மலை ஈரமான மிதமான காடுகள் மற்றும் மலை ஈரமான புல்வெளிகள்.முதலான ஏழு காடுகள் இதில் உள்ளன .

விலங்கினங்கள்
-------------

கரிம்புழா வனவிலங்கு சரணாலயத்தில் நீலகிரி வரையாடு மற்றும் சிங்கவால் மக்காக் உட்பட மேற்குத் தொடர்ச்சி மலைகளுக்குச் சொந்தமான கிட்டத்தட்ட அனைத்து பாலூட்டிகளும் இங்கு உள்ளன. வனவிலங்கு சரணாலயத்தில் 226 பறவைகள், 213 பட்டாம்பூச்சி இனங்கள்,  23 வகையான நீர்வாழ் இனங்கள், 33 ஊர்வன இனங்கள் மற்றும் பல அழிந்து வரும் மீன் இனங்கள் போன்ற விலங்கினங்கள் இங்கு உள்ளன.

மேலும் பார்க்கவும்
------------------

* அமைதிப் பள்ளத்தாக்கு தேசிய பூங்கா
* முகூர்த்தி தேசிய பூங்கா

மேற்கோள்கள்
-----------

1. 1 2 3  "Karimpuzha sanctuary comes into being". *The Hindu*. 3 July 2020. .
2. 1 2 3 4  K R Rajeev (1 July 2020). "Karimpuzha to be Kerala’s 18th wildlife sanctuary". *Times of India*. . K R Rajeev (1 July 2020). "Karimpuzha to be Kerala's 18th wildlife sanctuary". *Times of India*. Retrieved 4 September 2020.
பேச்சு மொழியின் வகையைக் குறிப்பதாகும். இதனை வட்டார வழக்குகள் எனலாம். மனிதன் பேச்சாலும் எழுத்தாலும் தனது கருத்தைப் பிறருக்குத் தெரியப்படுத்தும் கருவியாகிய மொழியில் பேச்சு வழக்கில் மட்டும் ஏற்படும் மாற்றங்களைக் கிளைமொழியாக கொள்ளலாம் .ஒரு மொழி பரந்த பரப்பில் பேசப்படும்பொழுது அம்மொழியில் ஏற்படும் மாற்றங்களாக இது அமைகிறது. இதனை தனி மனித பேச்சு வழக்கு எனவும் அழைக்கப்படுகிறது .இந்த தனி மனித பேச்சு வழக்குகள் பல நபர்களால் பேசப்படும்போது ஒரு கிளை மொழியாகவும் பல கிளைமொழிகள் சேர்ந்து ஒரு பொதுமொழியையும் தோற்றுவிக்கிறது.

கிளைமொழி வகைகள்
---------------

கிளைமொழியை வழங்கும் இடம் சார்ந்து வட்டாரக்கிளைமொழி என்றும் பேசுகின்ற மக்களின் சமூக நிலையைக்கொண்டு சமூகக் கிளைமொழி என்றும் வகைப்படுத்தப்படுகிறது.

கோட்பாடு
--------

கிளைமொழியைக் கண்டறிய மொழியியல் அறிஞர்கள் மொழி பாகுபாட்டுக் கோடு(Isologoss) என்ற கருத்தை வலியுறுத்துகின்றனர் .

தன்மை
-----

கிளைமொழிகளில் பெரும்பான்மை ஒற்றுமையும் சிறுபான்மை வேறுபட்டும் அமைகிறது.

இலக்கியச் சான்றுகள்
-------------------

சங்க கால இலக்கிய இலக்கண நூல்களில் கிளைமொழி பற்றிய சிந்தனைகள் பல உள்ளன. திருக்குறளில் 'பசு' என்பதற்கு 'பெற்றம்' என்பதும் சிலப்பதிகார அடியார்க்கு நல்லார் உரையில் சிறுபெண்களைச் 'சிறுமியர்' என்பதும் தொல்காப்பியர் கூறும் திசைச்சொற்களும் நோக்கத்தக்கது.

தமிழகக் கிளைமொழிகள்
-------------------

1.வடக்குக் கிளைமொழி - 'ய' கரக் கிளைமொழி

2.மத்தியக் கிளைமொழி - 'ழ' கரக் கிளைமொழி

3.மேற்குக் கிளைமொழி - 'ல' கரக் கிளைமொழி

4.கிழக்குக் கிளைமொழி - 'ற' கரக் கிளைமொழி

மேற்கோள்கள்
-----------

1. ↑  Murugan, G. (2012-08-31). "P.R. Subramanian (Chief Editor). <i>Kriyavin Tarkalat Tamil Akarati (Tamil-Tamil-Ankilam) (Dictionary of Contemporary Tamil (Tamil-Tamil-English))</i>". *Lexikos* **9** (1). doi:10.5788/9-1-930. பன்னாட்டுத் தர தொடர் எண்:2224-0039. .

1.மொழி நூல்,ச.அகத்தியலிங்கம்

2.தமிழண்ணல், இனிய தமிழ் மொழியின் இருவகை வழக்குகள், மெய்யப்பன் பதிப்பகம், சிதம்பரம், 2008.
**ஊடறு** முழுக்க முழுக்க பெண்களின் ஆக்கங்களை உள்ளடக்கி, றஞ்சி(சுவிஸ்), தேவா(யேர்மனி), நிரூபா(யேர்மனி), விஜி(பிரான்ஸ்) ஆகியோரின் கூட்டு முயற்சியில் உருவான ஒரு நூலாகும். இதனுள்ளே 13 கட்டுரைகளும், 5 சிறுகதைகளும், 24 கவிதைகளும், 3நூல் விமர்சனங்களும் 5 ஓவியங்களும் இடம் பெற்றுள்ளன.

அட்டைப்படம்
-----------

ஊடறுவின் முன் அட்டைப்படத்தை அருந்ததி ராஜும், பின் அட்டைப்படத்தை வாசுகி ஜெயசங்கரும் வரைந்துள்ளனர்.

உள்ளடக்கம்
----------

படைப்புகளின் தன்மை
------------------

தொகுப்பில் இடம் பெற்றிருக்கும் கட்டுரைகள் அரசியல், சமூகம், பொருளாதாரம்.. என்று பன்முகத் திடல்களிலுமிருந்து நடைமுறைப் படுத்தப்படும் பெண்கள் மீதான அடக்கு முறைகளை மையப்படுத்திய பல தகவல்களைக் கொண்டுள்ளன. கட்டுரைகள் போலவே இப்பதிப்பில் இடம் பெற்ற அனேகமான கவிதைகளும் பெண்களின் பிரச்சனைகளை மையமாகக் கொண்டே பதியப்பட்டுள்ளன. சில கவிதைகள் போர் தந்த பாதிப்புக்களையும், அதனாலான வடுக்களையும், புலம் பெயர்ந்ததால் ஏற்பட்ட பிரிவின் துயர்களையும் பேசியிருக்கின்றன. எல்லாக் கவிதைகளிலுமே ஏதோ ஒரு சோகம் மெதுவாகவேனும் இளையோடியிருக்கின்றது. சில கவிதைகளில் ஏமாற்றத்தின் ரேகைகள் படிந்திருக்கின்றன.

வெளி இணைப்புக்கள்
-----------------

* ஊடறு - நூலகம் திட்டம்
* ஊடறு - ஓர் பார்வை - ரதன்
* ஊடறு - ஒரு பார்வை
* ஊடறு பற்றி... - கோசல்யா சொர்ணலிங்கம்
**நவலிங்க லீலை**  என்னும் நூல் 15 ஆம் நூற்றாண்டில் தோன்றிய நூல்களில் ஒன்று. உரைநூல் குறிப்புகளால் அறியப்படும் நூல்களில் ஒன்று. ஒன்பது லிங்கங்களின் திருவிளையாடல் கதைகளைக் கூறும் நூல். இது வீரசைவம் என்னும் சமயம் சார்ந்த நூல். இதன் ஆசிரியரின் பெயர் தெரியவில்லை. 

நவலிங்க லீலை 72 பாடல்களைக் கொண்டது. இந்தப் பாடல்கள் அனைத்தும் ஞானாவரண விளக்கவுரையில் எடுத்துக் காட்டப்பட்டு மறுக்கப்பட்டிள்ளன. இந்த விளக்கவுரையில் அதன் ஆசிரியரான வெள்ளியம்பலவாணர் பல நூல்களிலிருந்து பாடல்கள் முழுவதையும் எடுத்துத் தருகிறார். உரூப சொரூப அகவல், சத்தி நிபாத அகவல் ஆகிய நூலகளுடன்  இந்த நூலின் பாடல்களும் தரப்பட்டுள்ளன. முன் பின் தரப்பட்டுள்ள தொடர்பு நூல்களானும், நடைப் பாங்குகளாலானும் இந்த நூல் 15 ஆம் நூற்றாண்டு எனக் கொள்ளப்படிகிறது. 

"பரமன் உமைக்கு அருளியதைப் பிரபுதேவன் வசவேசற்குக் கருநாடத்தில் இயம்பினதைச் செந்தமிழால் அறைகுவன்" என்று சொல்லிக்கொண்டு நூல் தொடங்குகிறது. பாடல்களில் பெரும்பான்மை ஆறுசீர் விருத்தங்களால் ஆனது. சில சந்தக் கலிவிருத்தங்களும் நூலில் இடம்பெற்றுள்ளன.

அடிக்குறிப்பு
-------------

1. ↑  மு. அருணாசலம் (முதல் பதிப்பு 1969, திருத்தப்பட்ட பதிப்பு 2005). *தமிழ் இலக்கிய வரலாறு, பதினைந்தாம் நூற்றாண்டு,*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 214.
2. ↑  இவை இரண்டும் காவை அம்பலவாணர் செய்த நூல்கள்
**கரிமதயோபாசுபேட்டுகள்** *(Organothiophosphates)* என்பவை (RO)3PS, [(RO)2P(S)O]−, R(RO)2PS, போன்ற பொது மூலக்கூற்று வாய்ப்பாடுகளால் விவரிக்கப்படும் கரிமபாசுபரசு சேர்மங்களைக் குறிக்கும். கரிமபாசுபோரோதயோயேட்டுகள் என்றும் இவற்றை அழைக்கலாம். கரிமபாசுபரசு சேர்மங்களின் துணைக்குழுவாக இவை வகைப்படுத்தப்படுகின்றன. கரிமதயோபாசுபேட்டுகளில் பல தீங்குயிர்க்கொல்லிகளாகவும் சில சேர்மங்கள் மருத்துவப் பயன்பாட்டிலும் மற்றும் சில எண்ணெய் கூட்டுசேர் பொருட்களாகவும் பயன்படுகின்றன.

தேர்ந்தெடுக்கப்பட்ட சில கரிமதயோபாசுபேட்டுகள்* எக்கோதயோபேட்டு, கண் அழுத்த நோய் சிகிச்சையில் பயன்படுகிறதுஎக்கோதயோபேட்டு, கண் அழுத்த நோய் சிகிச்சையில் பயன்படுகிறது
* அமிபோசிடைன், புற்றுநோய் வேதிச்சிகிச்சையில் பயன்படுகிறது.அமிபோசிடைன், புற்றுநோய் வேதிச்சிகிச்சையில் பயன்படுகிறது.
* குளோரோபைரிபோசு, ஒரு பூச்சிக்கொல்லிகுளோரோபைரிபோசு, ஒரு பூச்சிக்கொல்லி
* மாலாதயோன், ஒரு பூச்சிக்கொல்லிமாலாதயோன், ஒரு பூச்சிக்கொல்லி
* பாசுபோரோதயோயேட்டுகள் அனைத்தும் ஆர்.என்.ஏ. எதிர்ப்பு மருத்துவத்திற்கு அடிப்படையாகும்.பாசுபோரோதயோயேட்டுகள் அனைத்தும் ஆர்.என்.ஏ. எதிர்ப்பு மருத்துவத்திற்கு அடிப்படையாகும்.

ஒலிகோநியூக்ளியோடைடு பாசுபோரோதயோயேட்டுகள் என்பவை பாசுபரசு மையத்திலுள்ள ஆக்சிசன் அணுக்களில் ஒன்று கந்தகத்தால் இடப்பெயர்ச்சி செய்யப்பட்ட ஒலிகோநியூக்ளியோடைடுகள் ஆகும். இவ்வகைச் சேர்மங்கள் மரபணு பிறழ்ச்சி சிகிச்சைக்கான அடிப்படையாகும். பாமிவிர்சன் மருந்து, ஓப்ளிமெர்சன், அலிகேபோர்சன் மற்றும் மிப்போமெர்சன் மருந்துகள் இதற்கு உதாரணமாகும்

மேலும் சில உதாரணங்கள்:

* டையசினோன்
* பெனிட்ரோதயோன்
* பென்தயோன்.

P=O இரட்டைப் பிணைப்புகளுடன் கூடிய மாறுபட்ட மருந்துகள் உருவாக்கப்பட்டன. இவை பூச்சிக் கொல்லிகளாகப் பயன்படுத்தப்பட்டன. பாசுபரோதயோயேட்டு P=S பிணைப்பு பூச்சிகளைக் குறிவைத்து நச்சுத்தன்மை கொண்ட P=O பிணைப்பாக மாற்றப்படுகிறது.

கட்டமைப்பும் தயாரிப்பும்
------------------------

பொதுவாக நான்முகி பாசுபரசு(V) மையங்களை இவ்வகைச் சேர்மங்கள் பெற்றிருக்கும். பாரம்பரியாமாக மாலாதயோனில் விளக்கப்பட்டுள்ளபடி தயோபாசுபேட்டுகளில் P=S இரட்டைப் பிணைப்பு இணைந்திருக்க வேண்டும். தயோபாசுபேட்டுகளில் அமிபோசுட்டைன் மருந்தில் உள்ளதுபோல P-S ஒற்றைப் பிணைப்புகள் உள்ளன.

கருத்துருவில் அவை கனிம தயோபாசுபேட்டுகளிலிருந்து (PO4−xS3−  
x) வழிப்பெறுதியாகப் பெறப்படுகின்றன. 
உண்மையில் பல கரிமதயோபாசுபேட்டுகள் இருகரிமயிருதயோபாசுபாரிக் அமிலங்களின் இடைநிலைகள் வழியாகத் தயாரிக்கப்படுகின்றன, பாசுபரசுபென் டாசல்பைடுடன் ஆல்ககால்கள் சேர்த்து சூடுபடுத்தினால் இருகரிமயிருதயோபாசுபாரிக் அமிலம் உருவாகிறது.:

P2S5 + 4 ROH → 2 (RO)2PS2H + H2S
டைமெத்தில் டைதயோபாசுபாரிக் அமிலம் மற்றும் டையெத்தில் டைதயோபாசுபாரிக் அமிலம் போன்றவை இம்முறையிலேயே தயாரிக்கப்படுகின்றன. டைமெத்தில் டைதயோபாசுபாரிக் அமிலம் மாலாதயோன் தயாரிப்பதற்கான முன்னோடிச் சேர்மமாகும்.

மேற்கோள்கள்
-----------

1. 1 2  J. Svara, N. Weferling, T. Hofmann "Phosphorus Compounds, Organic" in Ullmann's Encyclopedia of Industrial Chemistry, Wiley-VCH, Weinheim, 2006. எஆசு:10.1002/14356007.a19\_545.pub2
2. ↑  Kurreck, J. "Antisense technologies. Improvement through novel chemical modifications", European Journal of Biochemistry 2003, 270, 1628-1644.எஆசு:10.1046/j.1432-1033.2003.03555.x
உயிரியல், தொழில்நுட்ப ஊட்டக்கூறுகள்
**ஊட்டக்கூறு** (Nutrient) என்பது உயிரினங்கள் உயிர் வாழ்வதற்கும், அவற்றின் வளர்ச்சிக்கும் தேவையான ஒரு வகை வேதிப்பொருள் ஆகும். உயிரினங்கள் தமக்குத் தேவையான ஆற்றலைப் பெற்றுக் கொள்வதற்காக நிகழ்த்தும் வளர்சிதைமாற்ற செயல்முறையில் பயன்படுத்த, தமது சூழலில் இருந்து பெற்றுக் கொள்ளும் வேதிப்பொருட்கள் எனக் கொள்ளலாம். இவ்வகையான ஊட்டக்கூறுகளின் தொகுப்பு போசாக்கு என அழைக்கப்படும். பல நேரங்களில் ஊட்டக்கூறு (Nutrient), போசாக்கு (Nutrition) இரண்டுமே ஊட்டச்சத்து என்ற சொல்லினால் பொது வழக்கில் அழைக்கப்படுகின்றது.

உயிரினங்களில் இழையங்கள் கட்டமைக்கப்படவும், அவற்றை தேவைக்கேற்ப புதுப்பித்துக் கொள்ளவும், உயிரினங்களில் நிகழும் அனைத்து உடற் தொழிற்பாடுகளுக்கும் தேவையான ஆற்றலைப் பெறுவதற்கும் வெவ்வேறு வகையான ஊட்டக்கூறுகள் அவசியமாகின்றது. வேறுபட்ட உயிரினங்கள் தமக்குத் தேவையான ஊட்டக்கூறுகளை வெவ்வேறு வழிமுறைகளில் பெற்றுக் கொள்கின்றன. தாவரங்கள் பொதுவாக தமது வேர்களினூடாக, மண்ணில் அல்லது நீரில் இருந்து தமது ஊட்டக்கூறுகளைப் பெற்றுக் கொள்கின்றன. விலங்குகள் உட்கொள்ளல் செயல் மூலம் தமது ஊட்டக்கூறுகளைப் பெற்றுக் கொள்கின்றன.

ஊட்டக்கூறின் பிரிவுகள்
----------------------

ஊட்டச்சத்தில் இருக்கும் ஊட்டக்கூறுகளில் ஆறு முக்கியமான பிரிவுகள் உள்ளன: காபோவைதரேட்டுக்கள், புரதங்கள், கொழுப்புக்கள், தாதுக்கள், உயிர்ச்சத்துக்கள், மற்றும் நீர். இவற்றுடன் உயிர் வளியேற்ற எதிர்ப்பொருள் (Antioxidants), மற்றும் தாவர வேதிப்பொருட்களும் (Phytochemicals) ஊட்டக்கூறின் பகுதிகளாகக் கொள்ளப்படுகின்றன.

காபோவைதரேட்டுக்கள் அல்லது ஒற்றைச்சர்க்கரை, இரட்டைச்சர்க்கரை போன்ற அதன் எளிய மூலக்கூறுகள், புரதங்கள் அல்லது அவற்றின் எளிய மூலக்கூறுகளான அமினோ அமிலங்கள், கொழுப்புக்கள் அல்லது அவற்றின் எளிய மூலக்கூறுகளான கொழுப்பமிலங்கள், உயிர்ச்சத்துக்கள் என்பன கரிம ஊட்டக்கூறுகளாகவும், ஏனைய தாதுக்களும், நீரும் கனிம ஊட்டக்கூறுகளாகவும் இருக்கின்றன.

மேற்கோள்கள்
-----------

1. ↑  Whitney, Elanor and Sharon Rolfes. 2005. *Understanding Nutrition, 10th edition*, p 6. Thomson-Wadsworth.
2. ↑  FRANCES SIZER; ELLIE WHITNEY (12 November 2007). *NUTRITION: CONCEPTS AND CONTROVERSIES*. Cengage Learning. பக். 26–. பன்னாட்டுத் தரப்புத்தக எண்:978-0-495-39065-7.. பார்த்த நாள்: 12 October 2010.
**கேணி** (Keni), எம். ஏ. நிஷாத் இயக்கத்தில், சஜீவ். பி. கே, ஆன் சஜீவ் ஆகியோரின் தயாரிப்பில் வெளியாகவுள்ள தமிழ்த்திரைப்படம். இத்திரைப்படம் ஒரேநேரத்தில் தமிழிலும், மலையாளத்தில் உருவானது ஜெயப்பிரதா, பார்த்திபன், ரேவதி, அர்ச்சனா ஆகியோர் இத்திரைப்படத்தில் முதன்மைப்பாத்திரங்களில் நடித்துள்ளர். இத்திரைப்படம் எம். ஜெயச்சந்திரன், பிஜிபால் ஆகியோரின் இசையிலும், நௌசத் செரிஃப்பின் ஒளிப்பதிவிலும், சிறீகுமார் நாயரின் படத்தொகுப்பிலும் பெப்ருவரி 23, 2018இல் திரையரங்குகளில் வெளியாகியுள்ள தமிழ்த்திரைப்படம்.

நடிப்பு
-------

* ஜெயப்பிரதா - இந்திராவாக
* ரேவதி
* அர்ச்சனா
* அனு ஹாசன்
* ரேகா
* பார்வதி நம்பியார்
* பார்த்திபன்
* நாசர்
* பசுபதி
* தலைவாசல் விஜய்
* எம். எசு. பாசுகர்
* ஜாய் மேத்யூ
* ரெஞ்சி பணிக்கர்
* இந்திரன்ஸ்
* பகத் மேனுயல்

கதை
---

ஏரிகளும் குளங்களும் காணமல் போவது. நிலத்தடி நீர்மட்டம் நாளுக்குநாள் கீழே செல்வது என்று நீர்த்தேவை மக்களின் அடிப்படை சிக்கலாக மாறிவிட்டது. நீர் சார்ந்த அடிப்படைச் சிக்கல்களை இப்படம் விவரிக்கின்றது.காற்று, வானம், நிலம் போல இம்மண்ணில் வாழும் உயிரிகள் எல்லாவற்றிற்கும் பொதுவானது நீர். நீர் அனைத்து உயிரிகளுக்குமான அடிப்படைத்தேவை என்பதை இப்படம் வலியுறுத்துகின்றது.

படப்பணிகள்
----------

1956ஆம் ஆண்டில் கேரள மாநிலம் உருவானபோது நிகழ்வதுபோல் இப்படத்தின் கதை எழுதப்பட்டுள்ளது.

இசை
---

தமிழ் வடிவத்தில்

|  |  |  |  |  |  |  |
| --- | --- | --- | --- | --- | --- | --- |
| # | பாடல் | வரிகள் | பாடகர் | Singer(s) | நீளம் |  |
| 1. | "ஐயா சாமி"   | பி. கே. ஹரிநாராயணன், பழனிபாரதி | எம். ஜெயச்சந்திரன் | கே. ஜே. யேசுதாஸ், எஸ். பி. பாலசுப்பிரமணியம் | 4:43 |
| 2. | "கலையும் மேகமே"   | பழனிபாரதி | எம். ஜெயச்சந்திரன் | சித்ரா | 3:58 |
| 3. | "வெடித்திடும் பூமி"   | பழனிபாரதி | கல்லர கோபன் | விஜய் யேசுதாஸ் | 4:16 |

இத்திரைப்படத்திற்கு எம். ஜெயச்சந்திரனும், பிஜிபாலும் இசையமைத்துள்ளார். இப்படத்தின் பாடல்களை பி. கே. ஹரிநாராயணன், பழனிபாரதி  ஆகியோர் எழுதியுள்ளனர். இப்படத்தின் மலையாள வடிவில் கே. ஜே. யேசுதாசும், எஸ். பி. பாலசுப்பிரமணியமும் தளபதி திரைப்படத்திற்குப்பிறகு 27 ஆண்டுகள் கழித்து ஒன்றாக இணைந்துப் பாடியுள்ளனர்.

சான்றுகள்
---------

1. ↑
2. ↑
3. ↑
4. ↑

வெளி இணைப்புகள்
---------------
**ஊடக ஓடை**  (Streaming media) என்பது ஓர் ஓடை வழங்கியின் வினியோகத்தை தொடர்ந்து வாங்கி அதனை பயனருக்கு வழங்கிடும் பல்லூடகம் ஆகும். இதன்மூலம் முழுமையான கோப்பு வந்தடையும் முன்னரே பயனர் உலாவி அல்லது உட்செருகு (plug-in) தரவுகளை வெளிப்படுத்த இயலும். இங்கு எவ்வகையான ஊடகம் என்பதைவிட அது எவ்வாறு விநியோகிக்கப்படுகிறது என்பதைக் குறிக்கும். தொலைதொடர்பு சாதனங்கள் மூலம் பரப்பப்படும் ஊடகங்களுக்கே இது பொருந்தும். மற்ற வினியோக முறைகளில் சில தம் பண்பாகவே தொடர்ந்து வெளிப்படுத்தப்படுபவை (வானொலி, தொலைக்காட்சி) அல்லது தம் பண்பாக ஓடையாக்க முடியாதவை (நூல்கள், காணொளி அல்லது ஒலி நாடா/வட்டுகள்). இணையத் தொலைக்காட்சி ஓர் வழமையான ஊடக ஓடையாகும். ஒளிதம் அல்லது ஒலிபரப்பின்றியும் ஊடக ஓடை இருக்கலாம். நிகழ்நேர உரை, உடனடி தலைப்பிடுதல் மற்றும் பங்கு டிக்கர் என்பன உரை ஓடைக்கான காட்டுகளாகும்.

**நேரலை ஊடக ஓடை** என்பது நிகழ்நேரத்தில் இணையம் வழியே பரப்பப்படுவதாகும்; இதற்கு ஒளிபிடி கருவியும் எண்மிய ஓடையாக்க ஓர் குறிமாற்றியும் ஊடக பதிப்பாளியும் தரவுகளை பல்வேறு இடங்களில் பரப்பி வழங்கிட ஓர் தரவு வழங்கல் பிணையமும் தேவை.

அடிக்குறிப்புகள்
----------------

1. ↑  இங்கு "வெளிப்படுத்தபடும்" என்ற சொல் பொதுவான பயன்பாடாக ஒலி அல்லது ஒளி காட்சிப்படுத்தலைக் குறிக்கிறது.

மேலும் அறிய
-----------

* J. Preston. "Occupy Video Showcases Live Streaming," New York Times, December 11, 2011

வெளியிணைப்புகள்
---------------

* What is Streaming? A high-level view of streaming media technology, history... Streaming Media Magazine

| * பா
* உ
* தொ
கோரிய நேரத்து ஒளிதம் சேவைகள் |
| --- |
| 
* எண்ணிம நூலகம்
* ஊடக ஓடை
* கோரிய நேரத்து ஒளிதம்

 |
| இலவச / விளம்பர ஆதரவு | 
* 7 பிளஸ்
* எம்எக்ஸ் பிளேயர்
* துபி
* விக்கி
* யூடியூப் (யூடியூப் கிட்ஸ் )
* யூப்டிவி

 |
| சந்தா | 
* ஆஹா
* ஏஎல்தி பாலாஜி
* அமேசான் பிரைம் வீடியோ
* ஆப்பிள் டிவி+
* டிஸ்கவரி+
* டிஸ்னி+
	+ ஹாட் ஸ்டார்
* ஈரோஸ் நவ்
* ஹுலு
* ஐபிளிஸ்
* எச்பிஓ மாக்சு
* நெற்ஃபிளிக்சு
* சோனிலிவ்
* சன் நெக்ட்ஸ்
* வியு
* ஊட்
* யூடியூப் பிரீமியம்
* ஜீ5

 |
| வாடகை / கொள்முதல் | 
* அமேசான் பிரைம் வீடியோ
* கூகிள் டிவி
* ஐரூன்சு கடை
* மைக்ரோசாப்ட் மூவிஸ் & டிவி
* யூடியூப் மூவிஸ் & டிவி

 |
பிந்தைய 1930: ஐதரசன் சயனைடு சோதனை உற்பத்திக்கான ஆன்ரூசோவ் செயல்முறையின் பகுதி தொழில்நுட்பத் திட்டம். இடம் - எர்னே, செருமனி, இயக்குபவர் லியோனிட் ஆன்ரூசோவ்.
ஆன்ரூசோவ் செயல்முறை விளக்கப் படம்
**ஆன்ட்ரூசோவ் செயல்முறை வினை** (*Andrussow process*) என்பது ஆக்சிசன் மற்றும் பிளாட்டினம் வினையூக்கியின் முன்னிலையில் மீத்தேன் மற்றும் அம்மோனியாவில் இருந்து ஐதரசன் சயனைடு உற்பத்தி செய்யும் தொழிற்துறை செயல்முறை வினையாகும்

CH4 + NH3 + 1.5 O2 → HCN + 3 H2O

பக்க வினைகள்
------------

இந்த வினை அதிகமான அளவில் வெப்பம் உமிழும் வினையாகும். இவ்வினையின் உள்ளுறை வெப்ப மாற்றம் -481.06 கிலோசூல் இவ்வினையில் வெளிப்படும் வெப்பம் ஏனைய பக்க வினைகள் நிகழ வினையூக்கியாக செயல்படுகிறது.

CH4 + H2O → CO + 3 H2
2 CH4 + 3 O2 → 2 CO + 4 H2O
4 NH3 + 3 O2 → 2 N2 + 6 H2O
மேற்கண்ட இந்த பக்க வினைகளை 0.0003செ என்ற குறைவான அளவில் வெளியேறு வெப்பத்திற்கு உட்படுத்துவதன் மூலமாக குறைக்க முடியும்.

வினையின் அடிப்படையிலான இச்செயல்முறை 1927 ஆம் ஆண்டில் லியோனிது ஆந்திரூசொவ் என்பவரால் கண்டறியப்பட்டது. அடுத்த ஆண்டில் அவர் இச்செயல்முறையை விரிவு படுத்தினார். இதனால் அவ்வினை அவருடைய பெயரான ஆன்ட்ரூசோவ் வினை என்று அழைக்கப்படுகிறது.

மேற்கோள்கள்
-----------

1. ↑  Leonid Andrussow (1927). "Über die schnell verlaufenden katalytischen Prozesse in strömenden Gasen und die Ammoniak-Oxydation (V)". *Berichte der deutschen chemischen Gesellschaft* **60** (8): 2005–2018. doi:10.1002/cber.19270600857.
2. ↑  L. Andrussow (1935). "Über die katalytische Oxydation von Ammoniak-Methan-Gemischen zu Blausäure (The catalytic oxidation of ammonia-methane-mixtures to hydrogen cyanide)". *Angewandte Chemie* **48** (37): 593–595. doi:10.1002/ange.19350483702.
3. ↑  Deák, Gyula (1980), *Menné reakcie v organickej chémii*, Bratislava: Vydavateľstvo technickej a ekonomickej literatúry, p. 14
4. ↑  Pirie, J M (1958). "The Manufacture of Hydrocyanic Acid by the Andrussow Process". *Platinum Metals Rev.* **2** (1): 7–11.. பார்த்த நாள்: 28 March 2014.
எகினம்
**எகினம்** சங்க காலத்தில் வீட்டு முற்றத்தில் வளர்க்கப்பட்ட பறவை.    

இதன் தோகையை எகினக்கவரி" எனக் கூறுவர்.    

இது அன்னப்பறவையோடு சேர்ந்து விளையாடும்.    

புலத்தி (வண்ணாத்தி) துவைத்த ஆடைபோல் தூய்மையான மயிர் கொண்டது. 2   

இதன் மயிரை மெத்தையில் திணித்து வாடைக்காற்று வீசும் குளிர்காலத்தில் பயன்படுத்துவர். 8 

எகினம் என்னும் சொல்லுக்கு அன்னம், கவரிமா, நாய் என்றெல்லாம் பொருள் காண்கின்றனர்.

தொல்காப்பியம்
-------------

தொல்காப்பியம் எகின் எனக் குறிப்பிடும் சொல் எகினத்தைக் குறிப்பதாக அறிஞர்கள் கருதுகின்றனர்.  

எகின் என்னும் சொல் ஒருவகை மரத்தையும், ஒருவகை விலங்கையும் குறிக்கும் எனத் தொல்காப்பியர் குறிப்பிடுகிறார்.   

இளம்பூரணர் எகினங்கோடு, எகினஞ்செதிள் (எகினமரத்துச் செதிள்), எகினந்தொல் (எகின் பழத்துத் தோல்), எகினம்பூ என மரப்பெயருக்கு எடுத்துக்காட்டுத் தருகிறார்.   

விலங்கைக் குறிக்கும்போது எகினக்கால், எகினச்செவி, எகினத்தோல், எகினப்புறம் என வரும் என அந்த உரையாசிரியர் குறிப்பிடுகிறார்.   

இந்த எடுத்துக்காட்டு எகின் என்பது விலங்கு (பறவை அன்று) என்பதை உறுதி செய்கிறது.

எகின்தான் எகினம் என்பதாயின் எகின விலங்கின் மயிர் மென்மையானதாக மெத்தையில் திணிக்கப் பயன்பட்டது எனல் வேண்டும்.

மேற்கோள்
--------

1. ↑  ஏழகத் தகரொடு எகினம் கொட்கும் கூழூடை நல்லில் - பெரும்பாணாற்றுப்படை 326
2. ↑  கண்ணகி வாழ்ந்த இல்லத்தின் முன்றிலில் "ஏழகத் தகரும், எகினக் கவரியும், தூமயிர் அன்னமும் துணையெனத் திரியும்" - சிலப்பதிகாரம் 10-5,
3. ↑  நெடுமயிர் எகினத் தூநிற ஏற்றை குறுங்கால் அன்னமொடு உகளும் முன்கடை - நெடுநல்வாடை 91 தூவலொடு வாடைக்காற்று வீசும்போது "கூர் எயிற்று எகினம் நடுங்கும்" - நற்றிணை 132
4. ↑  புலத்தி துறை விட்டு அன்ன தூமயிர் எகினம் துணையொடு திளைக்கும் காப்புடை வரைப்பில், (அவள் கிளியோடு பேசிக்கொண்டிருந்தாள்) - அகநானூறு 34-1
5. ↑  சேரன் செங்குட்டுவனின் மனைவி கோப்பெருந்தேவி கட்டிலில், "இணைபுணர் எகினத்து இளமயிர் செறித்த துணையணைப் பள்ளி மெத்தைமேல் படுத்திருந்தாள் - சிலப்பதிகாரம் 27-20
6. ↑  பாட்டும் தொகையும், பதிப்பாசிரியர் குழு, எஸ்.ராஜம், சென்னை – 1, வெளியீடு, 1958
7. ↑  தொல்காப்பியம் எழுத்ததிகாரம் புள்ளிமயங்கியல் நூற்பா 41
8. ↑  தொல்காப்பியம் எழுத்ததிகாரம் புள்ளிமயங்கியல் நூற்பா 42
திவான் பகதூர் **சர் சாமுவேல் எபினேசர் இருங்கநாதன்** ( 1877 திசம்பர் 30 - 1966 நவம்பர் 7)   இ**ரங்கநாதன்** எனவும் அழைக்கப்படும் இவர், இந்திய கல்வியாளர் ஆவார், இவர் அண்ணாமலைப் பல்கலைக்கழகம் , சென்னைப் பல்கலைக்கழகத்தின் துணைவேந்தராகவும், 1943 முதல் 1947 இந்தியாவின் கடைசித் துணைத் தூதராகவும் பணியாற்றினார்.

வாழ்க்கை
--------

இருங்கநாதன் லண்டன் தொண்டு அமைப்பின் ரெவரெண்ட் சி. ருங்கநாதனுக்கு பிறந்தார். 1908ஆம் ஆண்டில், இவர் சென்னை மாகாண கல்விப் பணியில் சேர்ந்தார். மேலும் 1921ஆம் ஆண்டில் இந்திய கல்விச் சேவைக்கு உயர்த்தப்பட்டார். இது அதுவரை முக்கியமாக பிரித்தானிய கல்வியாளர்களுக்காக ஒதுக்கப்பட்டிருந்தது. சென்னையைச் சேர்ந்த கே. கிருஷ்ணா ராவின் மகள் லீலா ராவ் என்பவரை மணந்தார். இவர்களுக்கு ஒரு மகனும் ஒரு மகளும் இருந்தனர்.

பணிகள்
------

1929 முதல் 1935 வரை, இவர் அண்ணாமலை பல்கலைக்கழகத்தின் துணைவேந்தராக பணியாற்றினார். அப்போது 1931இல் எடின்பரோவில் நடைபெற்ற பேரரசின் பல்கலைக்கழகங்களின் மாநாட்டின் பிரதிநிதியாக இருந்தார். பின்னர் 1937 முதல் 1940 வரை சென்னைப் பல்கலைக்கழகத்தின் துணைவேந்தராக இருந்தார். சென்னை, இந்தியக் கிறிஸ்தவச் சங்கத்தின் தலைவராகவும், அகில இந்திய கிறிஸ்தவ மாநாட்டின் துணைத் தலைவராகவும் இருந்தார். 1938ஆம் ஆண்டில், சென்னை மாகாணத்தின் சட்டமன்றக் குழுவின் மேலவையில் உறுப்பினராகத் தேர்ந்தெடுக்கப்பட்டார். 1940ஆம் ஆண்டு வரை இவர் இந்திய வெளியுறவுத்துறை செயலாளரின் ஆலோசகராக பணியாற்றினார். 1938-1939ல், இவர் இந்திய பல்கலைக்கழகங்களுக்கு இடையிலான வாரியத்தின் தலைவராக இருந்தார்.

கௌரவம்
------

1937ஆம் ஆண்டில் திவான் பகதூர் எனக் குறிப்பிட்டு, 1943 புத்தாண்டு கௌரவப் பட்டியலில் இடம் பெற்றார். மேலும், மே 1943இல் இந்தியாவின் கடைசி உயர் ஸ்தானிகராக நியமிக்கப்பட்டார்.    இவர் உயர் ஸ்தானிகராக இருந்த காலத்தில், வங்காள பஞ்சத்தால் பாதிக்கப்பட்டவர்களுக்கு உதவுவதற்காக, £40,000 திரட்டினார். இவர் திசம்பர் 1942இல் பசிபிக் உறவுகள் நிறுவனத்தின் மாநாட்டிற்கான பிரதிநிதியாகவும், 1945 சர்வதேச தொழிலாளர் மாநாடு (பாரிஸ்), 1946 மாநாடு (மொண்ட்ரியால்) மற்றும் 1946இல் பாரிஸ் அமைதி மாநாட்டிற்கான இந்திய பிரதிநிதிகளின் தலைவராகவுமிருந்து இந்தியா சார்பாக அமைதி ஒப்பந்தங்களில் கையெழுத்திட்டார்.

றப்பு
-----

இந்திய சுதந்திரத்திற்கு சற்று முன்னர் ஏப்ரல் 1947இல் உயர் ஸ்தானிகராக ஓய்வு பெற்றைவர், பெங்களூரில் தனது 88 வயதில் இறந்தார்.

மேற்கோள்கள்
-----------

1. ↑  "Sir Samuel Runganadhan: Former Indian High Commissioner". *The Times*. 23 November 1966.
2. ↑  National Portrait Gallery
3. ↑  "The British Commonwealth – India and Dependencies: Government and Constitution," pg. 112, *The Statesman's Year Book, 1946,* Epstein. Macmillan. London 1946
4. 1 2  "Sir Samuel Runganadhan: Former Indian High Commissioner". *The Times*. 23 November 1966. "Sir Samuel Runganadhan: Former Indian High Commissioner". *The Times*. 23 November 1966.
5. ↑  pg 2631, *Who's Who*, 1960
6. ↑  The London Gazette, 1 January 1943
7. ↑  "The British Commonwealth - India and Dependencies: Government and Constitution," pg. 112, *The Statesman's Year Book, 1946,* Epstein. Macmillan. London 1946
8. ↑  pg 2631, *Who's Who*, 1960